| Medaljeoversikt |
| --- |
| Konkurrerte for Norges flagg Norge |
|  i kombinert: |
| kombinert Junior-NM |
| Gull | 2016 Trondheim | 10km Gundersen |
| Sølv | 2016 Trondheim | Sprint |
| Bronse | 2017 Oslo | Sprint |
| Bronse | 2017 Oslo | Normal |
| Bronse | 2018 Stryn | Normal |
|  Norgesmesterskapet på ski |
| Bronse | 2018 Trysil |  NM fellesstart |

**Leif Torbjørn Næsvold** (født 5. mars 1998 i Trondheim) er en norsk kombinertløper. Han representerer Røykenhopp og Lillehammer Nordic Combined (LNC).
Fra sesongen 2015-16 og i tre påfølgende sesonger var han med på Norges juniorlandslag.. Fra sesongen 2018-2019 er han uttatt på rekrutteringslandslaget og på satsingslaget Team Beijing 2022..

Bakgrunn
--------

Leif Torbjørn Næsvold har en allsidig idrettsbakgrunn fra langrenn, hopp, kombinert og fotball. Han er den midterste av tre brødre som alle drev hopp- og kombinert. Han er kretsmester i Buskerud i hopp, kombinert og fotball. I fotball spilte han for Bødalen IF og Slemmestad IF.
I 2016 fikk han tildelt Røyken kommune sitt kulturstipend. Utdelingen ble foretatt av ordfører Eva Norén Eriksen på en matine i lokalene til Slemmestad bibliotek. 
Han mottok Norges Skiforbunds Jubileumspokal på Buskerud skikrets sitt vårmøte i 2016. Hovedkriteriene for tildeling er: Inkluderende, humørspreder, deltagende, rette verdier, Fair Play, ambassadør for sporten, stort frivillig engasjement og uegennyttig innsats for skiidretten, sportslig resultat.

Idrettskarriere
---------------

### 2013/14

Sesongen 2013/2014 representere Norge under Nordisk juniorlandskamp i spesielt hopp i Rovaniemi i Finland. Her oppnådde han en 7. plass (ref). Grunnet et forfall i kombinerttroppen like før avreise kom Næsvold inn som reserve på det norske kombinertlaget. Han deltok på norges andrelag i lagsprinten sammen med Jarle Eikehaug fra IL Ørn. De ble nummer fire i konkurransen.

### 2014/15

Vinteren 2015 deltok Næsvold i den europeiske vinterolympiaden for ungdom (EYOF) i Tschagguns i Østerrike. Her ble han nummer 11 på normaldistansen  og nr 23 på sprindistansen.

### 2015/16

Næsvold debuterte i junior-VM i Rasnov 2016 med 10. plass på 10Km Gundersen. På sprintdistansen kom han på 26. plass. I lagkonkurransen kom det norske laget på femteplass. De øvrige loperne på laget var Petter Løset Skodjereite, Lars Ivar Skårset og Einar Lurås Oftebro. 
Under junior-NM i Trondheim ble Næsvold norgesmester på normaldistansen og oppnådde bronse på sprintdistansen. 

### 2016/17

Han deltok i junior-VM 2017 i Park City, USA.. Han debuterte i Continentalcupen (COC) på Høydalsmo med 40. plass. Han fikk bronsemedaljer både på normal- og sprintdistansen under NM-junior i Holmenkollen.

### 2017/18

Under NM senior fellesstart i Trysil oppnådde han bronsemedalje. Bronse under junior-NM i Stryn på normaldistansen. Han representerte i COC i Planica (23. og 10. plass) og Nizhnij Tagil (9. 15. og 10. plass).

Referanser
----------

1. ↑   Det internasjonale ski- og snøbrettforbundet, oppført som Leif Torbjoern NAESVOLD, FIS kombinertutøver-ID 201000[Hentet fra Wikidata]
2. ↑   FIS-databasen, FIS kombinertutøver-ID 201000, besøkt 26. april 2022[Hentet fra Wikidata]
3. ↑  Uttak rekrutt- og juniorlandslag kombinert 2015-2016 Arkivert 16. oktober 2015 hos Wayback Machine. Norges Skiforbund
4. ↑  Landslagsuttak kombinert 2016-2017 Arkivert 27. november 2018 hos Wayback Machine. Norges Skiforbund
5. ↑  Uttak landslag kombinert 2018-2019 Norges Skiforbund
6. ↑  Vårmøter Buskerud Skikrets avholdt Arkivert 27. november 2018 hos Wayback Machine. Norges Skiforbund
7. ↑  Official results EYOF 10Km Gundersen FIS
8. ↑  Offisielle resultater FIS

Eksterne lenker
---------------

* (en) Leif Torbjørn Næsvold – FIS (kombinert) Rediger på Wikidata
* Røykenhopp sin hjemmeside